Naim Araidi

Naim Araidi (født 2. april 1950 i Maghar i Israel, død 2. oktober 2015) var en israelsk lyriker, litteraturprofessor og diplomat. Han var Israels ambassadør i Norge fra 2012 til 2014. Araidi tilhørte den arabisk drusiske minoriteten i Israel.

Bakgrunn og virke 
Araidi var utdannet med bachelor- og mastergrader fra Universitetet i Haifa og hadde doktorgrad i hebraisk litteratur fra Bar-Ilan-universitetet. Han arbeidet ved Universitetet i Haifa, Bar-Ilan-universitetet, Gordon College of Education og den arabiske lærerhøyskolen i Israel. Araidi har også medvirket i ukentlige barne- og aktualitetsprogrammer på arabiske i israelsk fjernsyn.

I sitt litterære virke skrev Araidi dikt på arabisk så vel som hebraisk. Han utgav åtte diktsamlinger og har også utgitt barnebøker.

Araidi ble i 2012 utnevnt til Israels ambassadør i Norge. Han måtte trekke seg i 2014 etter anklager om seksuell trakassering av kvinnelige ansatte ved ambassaden, og ble etterfulgt av Raphael Schutz.

Utmerkelser 
Araidi mottok flere priser for sin lyrikk.

Referanser 

Israelske forfattere
Israelske diplomater
Israelske ambassadører
Ambassadører til Norge
Personer fra Haifa
Personer fra subdistriktet Safed i Israel
Alumni fra Universitetet i Haifa